**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2016. szeptember 8-I RENDES ÜLÉSÉRŐL.**

 **Határozatok:**

 **46/2016. (IX. 08.)**

 **47/2016. (IX. 08.)**

 **48/2016. (IX. 08.)**

 **49/2016. (IX. 08.)**

 **50/2016. (IX.08.)**

 **51/2016. (IX.08.)**

 **52/2016. (IX.08.)**

 **53/2016. (IX.08.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. szeptember 8-i rendes üléséről.

Jelen vannak: Tóth Istvánné polgármester, Bogár István,Simon Viktória, Dormán Jenő,

 Sipos László, Patakiné Sümegi Mária Erzsébet, Vizlendvai László képviselők,

 Fazekas István jegyző, Darabos Balázsné jegyzőkönyvvezető.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Sipos László képviselőket.

Tóth Istvánné polgármester javaslatot tett az ülés napirendjére.

**N A P I R E N D:**

1. Tájékoztató az előző ülés óta történtekről

 Előadó: Tóth István Jánosné polgármester

 **2.** Tájékoztató az önkormányzat 2016. I. félévi gazdálkodásáról

Előadó: Tóth István Jánosné polgármester

 **3.** Egészségügyi alapellátási körzetekről szóló önkormányzati rendelet-tervezet

 Előadó: Tóth István Jánosné polgármester

 **4.** Víziközmű-szolgáltatás 15 éves gördülő fejlesztési terv

 Előadó: Tóth István Jánosné polgármester

 **5.** Egyéb ügyek

**Zárt ülés:**

 **6.** A polgármester beszámolója az elmúlt ülés óta polgármesteri hatáskörben

 hozott döntésekről

 Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1./ **Tájékoztató az előző ülés óta történtekről**

 Előadó: Tóth Istvánné polgármester

Tóth Istvánné polgármester az elmúlt ülés óta történt fontosabb eseményekről számolt be:

- a falunap költsége a tervezettnek megfelelően alakult, kb. 500.000,- Ft-ba került az önkormányzatnak. A vállalkozások támogatását megköszönte.

- a Vis maior pályázat még nem került elbírálásra, a biztosító sem fizette ki a beadott kárigényt.

- a vízelvezetési problémák továbbra is fennállnak, a Toldi utcai problémák rendezése ügyében helyszíni bejárást tartottak Ferenc Attila vízügyi szakember és az érintettek részvételével. Kérte, hogy egy rövid távú átmeneti megoldás és egy végleges vízelvezetési megoldást tudnának találni. Az iskola melletti vízelvezetési problémát esetleg az iskola mögötti önkormányzati tulajdonban lévő ingatlanon kialakítható záportározó oldaná meg.

-Németh Istvánék vízelvezetési problémájával kapcsolatosan a testület döntése megküldésre került az érintettnek.

-Gátföld vízjogi létesítési engedély ügyében a Vas Megyei Katasztrófavédelmi Igazgatóságtól azt a választ kapta, hogy vízjogi üzemeltetési engedély nem került kiadásra. A tulajdonosnak a Generál KFT-nek kellett volna ezt kérni csak a felszámolás miatt leállt ez a folyamat. Az itt lévő vízelvezető árkok jelenleg is a Generál Kft. tulajdonában vannak.

- A Spint Kft. a nagyobb munkákat elvégezte, igéretük szerint a temetőnél az áteresz javítás október 15-i készül el.

- az Alsómező utcában a munkaterület átadásra került. Nyomot szennyvízvezetéket építenek ki az elkészített tervek alapján. A beruházás 10 millió Ft + ÁFA, amelyet a HD alapból fizetnek.

Bogár István meg kellene nézetni szakemberrel, hogy ez a munka valóban ennyibe kerül-e?

Patakiné Sümegi Mária Erzsébet a teljesítés igazoláshoz kell műszaki ellenőr is.

Tóth Istvánné polgármester elkéri az ajánlatot és megnézeti a Zalaber Kft-vel.

- nem nyert az önkormányzati feladatellátáshoz kapcsolódó pályázat, a hivatal épület felújítása. Beadásra került a sportpálya mellett felnőtt játszótér kialakítás pályázat.

- a korábbi támogatásokat a kérelmezők megköszönték.

A tájékoztatást a képviselőtestület egyhangúlag tudomásul vette.

2./ **Tájékoztató az önkormányzat 2016. I. félévi gazdálkodásáról**

 Előadó: Tóth Istvánné polgármester

Tóth Istvánné polgármester elmondta, hogy az előterjesztést a Pénzügyi Bizottság tárgyalta. Majd kérte Gombosné Bencze Ildikót, hogy részletesen ismertesse az előterjesztést.

Gombosné Bencze Ildikó elmondta, hogy az önkormányzat adóbevételében visszaesés tapasztalható. Az intézmények működése biztosított volt, a tervezett beruházásokra a fedezett

rendelkezésre áll. A HD tartalékolva van. Az óvoda 3 millió Ft-os áramszámlájának rendezése gondot okoz, mivel ezzel nem számoltak a napelemek felszerelése óta most olvasták le először az órákat. A napelemek felszerelése előtt az éves áramköltség 4 millió forint körül volt.

Tóth Istvánné polgármester elmondta, hogy felvette a kapcsolatot a napelemeket kivitelező céggel elmondta, hogy több napelemet az adottságokat figyelembe véve nem tudtak felszerelni. Ez egy 100%-os támogatottságú pályázat volt, amely 20 %-os megtakarításra képes.

Gombosné Bence Ildikó elmondta, hogy részletfizetést kért a számla kiegyenlítésére és 6 havi részletfizetést engedélyeztek.

Patakiné Sümegi Mária Erzsébet a 6 havi részletfizetési kedvezmény elég kevés.

Tóth Istvánné polgármester az óvodához feladat ellátási szerződést kötöttek Boncodfölde, Böde Községek Önkormányzatával akiktől támogatást lehetne kérni.

Patakiné Sümegi Mária Erzsébet véleménye szerint is lehet támogatást kérni.

Bogár István kérjenek támogatást.

Tóth Istvánné a támogatást gyerekarányos létszám után kellene megállapítani.

Gombosné Bencze Ildikó az óvodai normatívából 1.8 millió forint visszafizetési kötelezettség keletkezett. Az étkezési díjak fizetésében jelentős kintlévőség nincs. Aki részletfizetést kért az is teljesít. Az uszoda a tervezett bevételt hozza.

Tóth Istvánné polgármester elmondta, hogy jövőre számolni kell azzal is, hogy azt uszodára kell költeni.

Patakiné Sümegi Mária Erzsébet azt állapította meg, hogy rendkívül takarékosan kell gazdálkodni.

Vizlendvai László a temetőbe zöldnövényzet pótlásáról kell gondoskodni.

Tóth Istvánné előveszi a kapott árajánlatot most az ősz folyamán foglalkoznak vele.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 46/2016.(IX. 08.) számú határozata**

Teskánd Község Önkormányzat Képviselőtestülete az önkormányzat 2016. I. félévi gazdálkodásáról szóló beszámolót elfogadja.

 **3. Egészségügyi alapellátási körzetekről szóló önkormányzati rendelet-terveze**t

 Előadó: Tóth István Jánosné polgármester

Írásos előterjesztés a jegyzőkönyv melléklete.

Tóth Istvánné polgármester elmondta, hogy az írásos előterjesztést a képviselőtestület tagjai megkapták. A jogszabályi előírásoknak kell megfelelnek. Az egészségügyi alapellátást eddig is a rendelet-tervezetnek megfelelően biztosították. Teskándnak, mint gesztor településnek együttműködési megállapodást kell kötni a többi településsel.

Kérte, hogy a határozati javaslatnak megfelelően a képviselőtestület hozza meg döntését.

Szavazásra került sor, amelynek eredményeként a képviselőtestület egyhangúlag / 7 igen szavazattal/ a következő határozatot hozta:

**Teskánd Község Önkormányzata 47/2016. IX. 08.) számú határozata**

Teskánd Község Önkormányzat Képviselő-testülete

* Az egészségügyi alapellátási körzetekről szóló rendelettervezetet az előterjesztés szerint tartalommal és formában megtárgyalta és azt jóváhagyja.
* Felkéri a polgármestert, hogy az 1. pontban foglalt rendelettervezetet véleményezés céljából küldje meg az alapellátást végző Dr. Tompos Gábor háziorvosnak, Bertók Béláné körzeti védőnőnek, valamint a Nemzeti Egészségfejlesztési Intézetnek (1096 Budapest, Nagyvárad tér 2.)
* Felkéri a polgármestert, hogy a 2. pontban foglaltak alapján a véleményezett rendelettervezetet a képviselő-testület soron következő ülésére terjessze elő.

Határidő: 1. pontban azonnal

 2. pontban 2016. szeptember 15.

 3. pontban soron következő testületi ülés

Felelős: Tóth István Jánosné polgármester

 Fazekas István jegyző

 **4. Víziközmű-szolgáltatás 15 éves gördülő fejlesztési terv**

 Előadó: Tóth István Jánosné polgármester

Tóth Istvánné polgármester ismertette az Észak-zalai Víz- és Csatornamű Zrt. által készített 15 éves gördülő fejlesztési tervet az ívóvíz és szennyvízhálózat vonatkozásában.

Kérte, hogy a határozati javaslatoknak megfelelően ezt fogadják el.

Hozzászólás nem volt, először az ívóvíz hálózat vonatkozásában tette fel szavazásra a határozati javaslatot.

A képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 48/2016.(IX. 08..) számú határozata**

Teskánd Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2017-2031 időszakra – egyetért, azt az írásos előterjesztésben foglaltaknak megfelelően elfogadja.

A képviselőtestület 11-32054-1-010-00-14 MEKH azonosító kóddal rendelkező Zalaegerszeg-IV víziközmű-rendszer gördülő fejlesztési tervében szereplő MEKH által elfogadott 2017 évre vonatkozó munkákat megrendeli az Észak-zalai Víz- és Csatornamű Zrt.-től.

Tóth Istvánné polgármester ezután a szennyvíz-hálózat vonatkozásában tette fel szavazásra a határozati javaslatot.

A képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 49/2016.(IX. 08.) számú határozata**

Teskánd Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2017-2031 időszakra – egyetért, azt az írásos előterjesztésben foglaltaknak megfelelően elfogadja.

A képviselőtestület 21-32054-1-048-01-10 MEKH azonosító kóddal rendelkező Zalaegerszeg\_SZV víziközmű-rendszer gördülő fejlesztési tervében szereplő MEKH által elfogadott 2017 évre vonatkozó munkákat megrendeli az Észak-zalai Víz- és Csatornamű Zrt.-től.

5./ **Egyéb ügyek**

a./

Tóth Istvánné polgármester elmondta, hogy a kerékpárút közbeszerzési eljárás kötelezettségszegés miatt kiszabott összeg megfizetésére 36 hónapra részletfizetést kértek.

Vizlendvai László mi alapján határozták meg a bírság összegét ?

Tóth Istvánné a beruházás összköltségének százalékában és a minimális összeg lett kiszabva.

Bogár István a Zalaber KFT-n kell ezt a pénzt behajtani, ők hibáztak. Ezt nem kell, hogy az önkormányzat benyelje.

Sipos László véleménye szerint is a Zalaber Kft. hibázott neki kell ezt kifizetni.

b./

Tóth Istvánné polgármester tájékoztatta a képviselőtestületet, hogy Szabó László az önkormányzat volt alkalmazottja Munkaügyi Bírósághoz fordult azzal, hogy nem kapta meg a végkielégítését. A tárgyalás október 3-án lesz. Felvette a kapcsolatoa Dr. Lachner Melinda ügyvéddel, az ügy miden képviselő előtt ismert. 2013-ban létszámleépítés volt a és Szabó László írta alá a felmondást és nem jelent meg munkavégzésre.

c./ Harmadás Balázs ésa Hungarian Transport és Logistic Kft. kérelme

Tóth Istvánné polgármester ismertette a kérelmet. Elmondta az ezzel kapcsolatos előzményeket. A belterületbe vonás elindításra került. Az önkormányzat döntése alapján az ezzel kapcsolatos költségek a tulajdonost terhelik. Egy esetben sem volt az, hogy az önkormányzat az ezzel kapcsolatos döntéseket átvállalja. Jelen esetben 1.760.000,- Ft átvállalásáról kellene dönteni, amelyet nem gondolja, hogy az önkormányzatnak fel kellene vállalni.

Vizlendvai László nem kell ezt támogatni, ez egyéni haszonszerzésre kellene a támogatás.

Bogár István beszélt vele is a kérelmező, ezt nem kell, hogy támogassák.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 50/2016.(IX. 08.) számú határozata**

Teskánd Község Önkormányzat Képviselőtestülete a 73/2015. (X.01.) számú határozatának megfelően a Teskánd 0120/1. hrsz-ú ingatlan belterületbe vonását engedélyezi. A belterületbe vonással kapcsolatos költségek a tulajdonost terhelik és ezzel kapcsolatos költségeket az Önkormányzat nem vállalja át.

d.

Tóth Istvánné polgármester elmondta, hogy a sportpálya melletti szelektív gyűjtősziget védelmére kamera kiépítésére árajánlatot kért a B-Modem Kft-től. A rendszer kiépítése 241.000,- Ft + ÁFA összegbe kerülne. Soknak tartja, hogy erre ennyit költsenek.

Vizlendvai László a kamera kiépítésével sem biztos, hogy eredményt érnek el.

e.

Vételi ajánlat

Tóth Istvánné polgármester ismertette Zalaegerszeg Megyei Jogú Város Polgármesteri Hivatala vételi ajánlatát. Javasolta, hogy területet adják el.

Szavazásra került sor, a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 51/2016.(IX. 08.) számú határozata**

Teskánd Község Önkormányzat Képviselőtestülete a tulajdonában lévő Zalaegerszeg 0 235 hrsz-ú kivett vízmű megnevezésű 769 m2 nagyságú ingatlanának 6/1000 tulajdoni hányadát 9.900,-vételárért eladja Zalaegerszeg Megyei Jogú Város Önkormányzatának.

Felhatalmazza a polgármestert az adás-vételi szerződés aláírására.

f./

Támogatás kérelem

Tóth Istvánné polgármester ismertettea a Becsvölgye Jövőjéért Egyesület kérelmét. Javasolta, hogy valamilyen összegű támogatásról döntsenek, 10.000,- Ft támogatást javasolt.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 52/2016.(IX. 08.) számú határozata**

Teskánd Község Önkormányzat Képviselőtestülete a Becsvölgye Jövőjéért Egyesület részére

10.000,- Ft támogatást biztosít.

g./

Tóth Istvánné polgármester elmondta, hogy Szociális tűzifa támogatásra pályázhatna az Önkormányzat m3-kénz 1.000,- Ft +ÁFA önrészt kellene az önkormányzatnak vállalni, valamint a fa kiszállításának költségét.

Nem tudja, hogy ezzel kellene-e az önkormányzatnak foglalkozni, ha ilyen rászorult van tudnak rendkívüli települési támogatást megállapítani.

A képviselőtestület tagjai nem támogatták a pályázat beadását.

**Önkormányzati rendkívüli támogatási igény**

 Előadó: Tóth Istvánné polgármester

Tóth Istvánné polgármester elmondta, hogy a 2016. évi központi költségvetésről szóló törvény 3. melléklete III.1. pontja alapján lehetőség van rendkívüli támogatási igény benyújtására, amely lehetőséggel az önkormányzat éljen.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

Tóth Istvánné polgármester a honlap terv elkészült, 70.000,- Ft-ba került és éves szinten 20.000,- Ft-ba fog kerülni.

-október 1-én lesz a szüret ünnep

- a Zala-depo Kft-vel az őszi zöldhulladék szállítást egyeztetni kell.

Bogár István elmondta, hogy a sportegyesület TAO hosszabbítás kérelme elutasításra került.

Ez azt jelenti, hogy az idei évben a tervezett fejlesztéseket pályavilágítás, fűtéskorszerűsítés

be kell fejezni és el kell vele számolni. A költségvetésbe csak 1 rész lett tervezve. Kérte, hogy az önkormányzat a saját erő biztosításával támogassa az egyesületet.

Tóth Istvánné szeptember 15. után üljenek össze, ekkor fogják látni az adóbevételeket.

Bogár István ha ez nem valósul meg az egyesület kizárásra kerül a pályázatokból.

Sipos László a Virág utcában folyamatosan közvilágítási hibák vannak. Milyen költsége van a javításnak? A napelemes lámpa felszerelés jónak tűnik ebben kellene a jövőben gondolkodni.

Tóth Istvánné a közvilágítási hibákra általányt fizet az önkormányzat. Napelemes lámpák felszerelésén majd az új építkezéseknél kellene foglalkozni.

Sipos László a patak feletti gyalogos híd felülete kapott le kellene festetni.

Tóth Istvánné polgármester a festést a karbantartók nem tudják végezni, egyeztet a vállalkozóval

Simon Viktória távozott az ülésről.

Dormán Jenő a szomszédságában lévő nád elburjánzásában kér valamilyen megoldást.

Fazekas István az ingatlan tulajdonosai nem érhetők el, a terület árverés alatt van.

A következő 6./ napirendi pontot a képviselőtestület zárt ülés keretében tárgyalta.

 Kmf.

**Tóth Istvánné Fazekas István**

**polgármester jegyző**

 Bogár István Sipos László

 jegyzőkönyv-hitelesítők